J.J. Voskuil

**Johannes Jacobus (Han) Voskuil** (født 1. juli 1926 i Haag, død 1. mai 2008 i Amsterdam) var en nederlandsk etnolog og forfatter. Hans mest kjente verk *[[Het Bureau]]*, regnes som den tykkeste nederlandske romanen noensinne.

## Biografi
Voskuil var den eldste sønnen til Klaas Voskuil (1895–1975), som jobbet som redaktør for *Het Vrije Volk* og var best kjent for sin radiorubrikk *Socialistich Commentaar*. J.J. Voskuil var oppkalt etter sin bestefar Johannes Jacobus Voskuil, som var baker i Zwolle.

Etter at han hadde studert nederlandsk lingvistikk og litteraturvitenskap ved Gemeentelijke Universiteit i Amsterdam, arbeidet Voskuil som oversetter ved Det europeiske kull- og stålfellesskap (EKSF) i Strasbourg og deretter et skoleår (1955–1956) som lærer på en høyskole i Groningen. Tilbake i Amsterdam arbeidet Voskuil som studentassistent på en utgave av P.C. Hoofts verker. I 1957 ble han ansatt ved het Instituut voor Dialectologie, Volks- en Naamkunde, det nåværende Meertens Instituut.

Voskuil var gift med Lousje Haspers. Begge var dyrebeskyttere. I 1997 stiftet Voskuil dyrevernsorganisasjonen Stichting Varkens in Nood (Stiftelsen svin i nød), støttet av blant andre forfatteren Koos van Zomeren. Mange elementer fra ekteparets privatliv, som deres ønske om ikke å eie en bil, det at de hadde kater, at de bodde i Lijnbaansgracht nr. 84-hs (1956–1969) og Herengracht nr. 60 (1969–2008) i Amsterdam, deres vandrerferier i Auvergne, er beskrevet i bøkene hans. 

Etter en langvarig sykdomsperiode bestemte Voskuil seg for å benytte seg av eutanasi (assistert selvmord). Han døde hjemme den 1. mai 2008 og ble begravd på Oud Eik en Duinen i Haag.

## Bibliografi
En veldig utførlig bibliogrfi, med spredte vitenskapelige og litterære publikasjoner, er å finne i *Lam naast leeuw* av J. Heymans.

### Vitenskapelige arbeider
* 1956 – *Het Nederlands van Hindoestaanse kinderen in Suriname*
* 1969 – *Het ophangen van de nageboorte van het paard*
* 1979 – *Van vlechtwerk tot baksteen. Geschiedenis van de wanden van het boerenhuis in Nederland*
* 1982 – *Kohieren van de tiende penning van Overschie 1561 en Twisk 1561*

### Skjønnlitteratur
* 1963 – *Bij Nader Inzien*
* 1996 – *Het Bureau deel 1: Meneer Beerta*
* 1996 – *Het Bureau deel 2: Vuile handen*
* 1997 – *Het Bureau deel 3: Plankton*
* 1998 – *Het Bureau deel 4: Het A.P. Beerta-Instituut*
* 1998 – *Dankwoord bij de aanvaarding van de Bordewijk-prijs* 
* 1999 – *Het Bureau deel 5: En ook weemoedigheid*
* 1999 – *De moeder van Nicolien*
* 2000 – *Het Bureau deel 6: Afgang*
* 2000 – *Het Bureau deel 7: De dood van Maarten Koning*
* 2000 – *Ingang tot Het Bureau*
* 2000 – *Reisdagboek 1981*
* 2002 – *Requiem voor een vriend*
* 2004 – *Terloops, voettochten 1957-1973*
* 2005 – *Buiten schot, voettochten 1974-1982*
* 2006 – *Gaandeweg, voettochten 1983-1992*
* 2007 – *Kladboek 1955-1956* (et utvalg fra Voskuils dagbok)
* 2007 – *Onder andere, portretten en herinneringen*
* 2007 – *Bestiarium* (korte skisser)
* 2007 – *Alleen op de wereld* (kort fortellinger)
* 2008 – *Mensenkinderen* (skuespill)
* 2009 – *Binnen de huid*
* 2010 – *Jeugdherinneringen*
* 2012 – *De buurman* (roman)

## Litterære priser
* 1997 – F. Bordewijk-prijs for *Het Bureau 1: Meneer Beerta* og *Het Bureau 2: Vuile handen*.
* 1998 – Prix des Ambassadeurs for *Het Bureau 2: Vuile handen* og *Het Bureau 3: Plankton*.
* 1998 – Libris literatuurprijs for *Het Bureau 3: Plankton*. Pengene brukte Voskuil til finansiering av aksjoner mot det intensive svineholdet.

## Referanser


## Eksterne lenker
* 
* 
*